﻿THE ROMANIAN ORTHODOX METROPOLIA OF THE AMERICAS SAINT NICHOLAS - ROMANIAN ORTHODOX CHURCH Parish Priest: Marius Dumitrescu - 917 592 2571 Rugăciune către Sfântul Arhanghel Gavriil O, Sfinte Arhanghele Gavriil, desăvârşit lucrătorule, care cu numele şi cu fapta mărturiseşti puterea Celui-Preaînalt, către puţinătatea omenească apleacă-te cu îngăduinţă, şi veghează-ne în ceasul rugăciunii noastre, şi călăuzeşte-ne spre împlinirea a toată dreptatea, cu mulţimea harurilor anume încredinţate ţie, că noi în puternicul tău ajutor cutezăm a nădăjdui şi ascultătoarei tale slujiri următori năzuim a ne face Tu pe oameni cercetându-i din neam în neam, cu bunele şi cu relele noastre ne ştii; de aceea te rugăm să fii răbdător cu nedesăvârşirile noastre, sprijinindu-ne ca de rele să ne lepădăm, iar întru cele bune să sporim, căci de îndreptarea omului scris este că şi îngerii se bucură Deci pricină de bucurie înlesneşte-ne să fim Puterilor cereşti celor fără de trup, peste care Dumnezeu fruntaş te-a rânduit, Voievod între Voievozii cei de sus Fii bucuria noastră şi învredniceşte-ne să fim bucuria ta, ca întru Domnul bucuriei duhovniceşte să ne veselim Rugăciunile noastre du-le la Dumnezeu cu iuţimea aripilor tale şi de vestirea ta mântuitoare nu ne lipsi pe noi, Binevestitorule, ca pe unii ce nădăjduim cu râvna duhului să biruim neputinţele cele trupeşti şi îngerilor asemănători să ne facem, ca dimpreună cu oştirile cereşti şi cu cetele drepţilor, spre împărăţia luminii celei neînserate cătând, din tot sufletul şi cu tot cugetul nostru să aducem mulţămită, laudă şi închinăciune Tatălui şi Fiului şi Sfântului Duh, Treimea cea de-o-fiinţă şi nedespărţită, acum şi pururea şi în vecii vecilor Amin! AGAPĂ CRESTINEASCĂ Duminică, 10 Noiembrie 2019, după savarsirea Sfintei Liturghii, sunteti invitati sa participati la AGAPA FRATEASCA pregatita de un grup de familii de la Biserica noastra Din meniu nu vor lipsi diverse aperitive, CIORBA DE CURCAN, PASTRAMĂ și MUST, pește si salata, desert, fructe, bauturi Fiecare participant va aduce voia buna Bucurati-ne cu prezenta si bunavointa dumneavoatra! Veniti insotiti de familie, prieteni si cunostinte! Dumnezeu sa va rasplateasca generozitatea! Vorbededuh "Sunt mare pentru cei ce ma asculta, sunt mic pentru cei ce nu ma asculta si sunt de nimic pentru cei ce ma ocolesc", asa se definea pana nu demult parintele Teofil Paraian La intrebarea unui credincios: "Parinte, oare in lumea cealalta vom fi impreuna? Oare vom putea sa fim impreuna si in lumea cealalta?", parintele a raspuns: "Nu se poate sa ne desparta Dumnezeu in lumea cealalta daca ne-a unit in lumea aceasta Daca ne-am simtit bine unii cu altii in lumea aceasta credem ca ne binecuvinteaza Dumnezeu sa fim impreuna si in cealalta" Redam cu aceasta ocazie cateva vorbe de duh ale parintelui Teofil Paraian: "Cand nu poti sa te rogi, n-ai cum sa te rogi! Dar cand nu esti dispus sa te rogi, cand te simti cumva impiedicat, atunci sa te silesti sa faci lucrul acesta Nu poti sa te rogi mai bine altadata, daca intrelasi rugaciunea astazi Nu te vei ruga mai bine maine, daca astazi vei neglija rugaciunea Si atunci, te rogi cum poti; chiar este un cuvant care zice asa: Roaga-te cum poti, ca sa ajungi sa te rogi cum trebuie Pentru inlaturarea gandurilor rele, ne ajuta foarte mult inmultirea gandurilor bune Cu cat iti impodobesti mintea cu mai multe ganduri bune, cu atat se imputineaza gandurile cele rele Daca vrei sa-ti faci randuiala in viata, trebuie sa-ti faci randuiala in minte, iar daca nu-ti faci randuiala in minte, nu-ti poti face randuiala in viata Asa ca grija noastra cea dintai este sa ne facem randuiala in minte In Filocalie se spune ca gandul omului, mintea omului, este ca o moara: asa cum moara macina ce bagi pe moara, tot asa si mintea - macina ce bagi pe minte Dupa gandurile pe care le porti in minte poti sa-ti dai seama cine esti: daca ai ganduri conforme cu voia lui Dumnezeu - deci daca ai ganduri bune -, esti om bun; daca ai ganduri rele, esti om rau Cu credinta e cam cum e cu cultura: daca te tii de ea, o ai, iar daca nu te tii, o pierzi Daca-ti vin ganduri de mandrie, sigur nu esti smerit Daca nu faci niste eforturi sa te depasesti pe tine, sigur nu-ti iei crucea Sunt primite si rugaciunile spuse numai cu buzele, pentru ca nu-i poti cere unui copil sa mearga la acelasi pas cu un om mare Deci, eu ma rog cum pot si Dumnezeu imi primeste rugaciunea, asa cum a fost vorba despre fiul tatalui lunatic, cand a zis cu lacrimi: "Cred, Doamne, ajuta necredintei mele!” (Marcu 9, 24) Si Domnul Hristos n-a zis: "A, pai daca nu crezi cat trebuie, n-am ce-ti face! ”, ci l-a ajutat in starea lui Nu putem ajunge la mult, decat de la putin, de la cat suntem La Dumnezeu toate sunt cu putinta El stie daca-ti foloseste ceea ce-ti doresti Iar daca iti foloseste, iti daruieste Iar daca nu primesti ceea ce-ti doresti, trebuie sa-ti schimbi gandurilesi sa te multumesti cu ceea ce primesti Nu suntem numai noi la lucru cand e vorba de lupta duhovniceasca, ci e Dumnezeu cu noi Undeva in Scriptura chiar se spune ca Dumnezeu lupta pentru noi (Deuteronom 20, 1) Si atunci, grija noastra trebuie sa fie aceea sa fim in legatura cu Dumnezeu, ca Dumnezeu sa biruiasca sau sa biruim impreuna cu Cel ce a biruit lumea Viata duhovniceasca, traita asa cum stim noi ca este traita in general, e de asa fel incat sunt foarte putini aceia care pot zice ca au un duhovnic Cineva care se spovedeste o data pe an si in mare graba, nu se poate spune care are un duhovnic, ci se poate spune ca s-a spovedit la un duhovnic Duhovnic ai atunci cand il consulti, cand te raportezi la el, cand vrei sa urmezi cuvantul lui, cand ii cauti cuvantul, cand te intereseaza opinia lui, cand opinia lui o iei ca un indreptar de viata Atunci ai duhovnic si atunci esti ucenic Or, daca nu-i asa, atunci n-ai duhovnic si nu esti ucenic Pacatul trebuie neaparat sa fie la trecut Daca e la prezent si la viitor, adica daca faci ceva care se continua, nu esti in sfera pocaintei Datoria de a te ridica din pacat e permanenta, dar si datoria de a evita pacatul trebuie sa fie permanenta Cauta doctor inainte de boala si roaga- te inainte de ispita Daca te lasi numai pe ce da clipa, nu stiu cum poti sa le inlaturi Dar daca esti pregatit, atunci cand iti vine o astfel de situatie nu te impotrivesti ca unul care nu stie de Dumnezeu Cel mai bine este sa ne intemeiem pe ceea ce stim sigur si sa nu cautam lucruri mai presus de ceea ce suntem noi vrednici Asa cum in trup sunt doi ochi si o singura vedere, doua urechi si un singur auz, doua nari si un singur miros, doua picioare si un singur mers, tot asa si intre sot si sotie trebuie sa fie o legatura perfecta Fiindca in viata de familie nimic nu este particular, totul este al tuturor De obicei, cand te intalnesti cu cineva cu care ramai in legatura, ai impresia ca cel cu care esti in legatura nu-i numai acolo unde-l stii tu ca este De exemplu, am un prieten in America; stiu ca este in America, dar mai stiu ceva: mai stiu ca el este si in sufletul meu Si ma gandesc, de multe ori, ca prietenii mei, cand se intalnesc cu mine, se intalnesc si cu ei: se intalnesc cu ei, cei din sufletul meu Pentru ca e legatura aceasta, pe care nu ti-o poate nimici nimeni si nimic Cand ai castigat o legatura de felul acesta, o legatura prieteneasca, esti constient ca aceasta legatura nu ti-o poate nimici nimeni si nimic N-am venit din cer pe pamant M-am pomenit pe pamant, cu gandul la cer De fapt, e ceea ce fiecare trebuie sa aiba in vedere: sa ajunga de pe pamant in cer Va trebui sa ma opresc, ca sa nu fiu si eu ca acela din intamplarea cu copilul care era cu tatal lui in biserica si a adormit cand predica preotul Si, cand s-a trezit, copilul zice catre tata-sau: "N-o mai gatat odata? - Ba da, o gatat, dar nu se poate opri!" Asa si eu: am gatat, dar nu ma pot opri" Parintele Teofil Paraian